stanford-oval/wikipedia huggingface dataset:
Pallo-ohdakkeet
Sukuun kuuluvia lajeja

Balkaninpallo-ohdake eli harmaapallo-ohdake (Echinops exaltatus)
Galileanpallo-ohdake (Echinops adenocaulos)
Otapallo-ohdake eli siperianpallo-ohdake (Echinops ritro )
Bulgarianotapallo-ohdake (Echinops ritro subsp. thracicus)
Idänotapallo-ohdake (Echinops ritro subsp. meyeri)
Kaakonotapallo-ohdake eli ukrainanpallo-ohdake (Echinops ritro subsp. ruthenicus, syn. Echinops ruthenicus)
Kreikanotapallo-ohdake (Echinops ritro subsp. sartorianus)
Siperianotapallo-ohdake (Echinops ritro subsp. ritro)
Sisilianotapallo-ohdake (Echinops ritro subsp. siculus)
Sinipallo-ohdake (Echinops bannaticus)
Sukaspallo-ohdake (Echinops strigosus)
Turkestaninpallo-ohdake (Echinops tschimganicus)
Valkopallo-ohdake (Echinops sphaerocephalus)
Aiheesta muualla

Finto, Kassu – Kasvien suomenkieliset nimet: Pallo-ohdakkeet (Echinops)
Suomen Lajitietokeskus: Pallo-ohdakkeet – Echinops
Funet: Pallo-ohdakkeet (Echinops)
United States Department of Agriculture (USDA): Echinops (englanniksi)
Flora of China: Echinops (englanniksi)
Pas de Cheville

Les Diablerets -vuoret sijaitsevat Pas de Chevillen pohjoispuolella.
Pas de Cheville on alppisola Sveitsissä, Bernin Alpeilla, Valais'n ja Vaud’n kantonien rajalla. Sola yhdistää valais'laisen Contheyn kunnassa sijaitsevan Derborencen kylän ja vaudilaisiin Gryoniin ja Bexiin. Solan korkeus on 2 038 metriä. Sola on vanha kulkureitti Valais'sta Avanconin laaksoon.
Peter John Uglietto

Peter John Uglietto (s. 24. syyskuuta 1951 Cambridge, Massachusetts, Yhdysvallat) on yhdysvaltalainen roomalaiskatolinen piispa. Hänet vihki papiksi Bostonin arkkihiippakuntaan Humberto Sousa Medeiros 21. toukokuuta 1977. Hänet nimitettiin Bostonin vihkipiispaksi sekä Thubursicumin titulaaripiispaksi 30. kesäkuuta 2010, ja piispaksi vihkiminen seurasi 14. syyskuuta. Pääkonsekraattorina toimi Sean Patrick O'Malley, jota avustivat Francis Xavier Irwin ja John Anthony Dooher.
Oscar Bonavena

| Oscar Bonavena |
| --- | --- |

Henkilötiedot
Koko nimi:  Oscar Natalio Bonavena
Syntynyt: 25. syyskuuta 1942 Buenos Aires, Argentiina
Kuollut: 22. toukokuuta 1976 (33 vuotta) Renon lähellä, Nevada, Yhdysvallat
Kansalaisuus:  Argentiina
Nyrkkeilijä
Lempinimi:  Ringo
Pituus:  179  cm
Painoluokka:  raskassarja
Kätisyys:  oikeakätinen
Ammattilaistilastot
Ottelut:  68
Voitot:  58
– tyrmäysvoitot:  44
Tappiot:  9
Ratkaisemattomat:  1
Ei tuomiota/ mitätöity:  0
Oscar Natalio ”Ringo” Bonavena (25. syyskuuta 1942 Buenos Aires, Argentiina – 22. toukokuuta 1976 Renon lähellä, Nevada, Yhdysvallat) oli ammattinyrkkeilijä. Bonavenasta käytettiin lempinimeä "Ringo", koska hänen kampauksensa oli samantapainen kuin Ringo Starrilla.
Ammattilaisura

Oscar Bonavena matkusteli edestakaisin Yhdysvaltojen ja synnyinmaansa Argentiinan välillä nyrkkeillen kummassakin ja nauttien menestyksestään.
Bonavena aloitti uransa New Yorkin osavaltiossa toisen maailmansodan sotasankarin, hammaslääkäri Marvin Goldbergin johdolla. "Argentiinan vahva poika" eteni nopeasti urallaan nopeilla tyrmäyksillä, mutta joutui liian aikaisin otteluun kovaa Zora Folleya vastaan ja hävisi pistein. Tämän jälkeen hänen uransa jatkui tyrmäysvoitoin Argentiinassa. Levoton Bonavena joutui kuitenkin kehän ulkopuolella vähän väliä vaikeuksiin: harjoitettuaan "itsepuolustusta", toimittajien nostettua häntä vastaan kanteita hänen rikottuaan heidän kameransa ja muihin "värikkäisiin" tilanteisiin.
Bonavena sai julkisuutta voitettuaan Kanadan mestarin George Chuvalon, ja oteltuaan sen jälkeen kahdesti moukari-iskuista, aggressiivisesti hyökkäävää Joe Frazieria vastaan. Ensimmäisessä kohtaamisessa Bonavena iski tulevan mestarin toisessa erässä kahdesti kanveesiin ennen kuin Frazier ryhdistäytyi ja voitti. WBA:n riistettyä Muhammad Alilta mestaruutensa aseista kieltäytymisen takia Bonavena osallistui kurinpitoelimen vuonna 1967 järjestämään turnaukseen, jonka voittajasta tuli uusi mestari. Bonavena voitti Euroopan mestarin Karl Mildenbergerin pistein Frankfurtissa, Länsi-Saksassa. Sen jälkeen turnauksen tuleva voittaja Jimmy Ellis iski hänet kahdesti kanveesiin Louisvillessä, Kentuckyssa järjestetyssä välierässä ja saavutti ylivoimaisen pistevoiton.
Vuonna 1968 Bonavena haastoi Frazierin uusintaotteluun raskaansarjan mestaruudesta Frazierin kotikaupungissa Philadelphiassa. Bonavena hävisi uuvuttavan viidentoista erän ottelun pistein. Kaksi vuotta myöhemmin hän kohtasi Madison Square Gardenissa entisen mestarin Alin, joka oli palannut kehään kärsittyään kolmivuotisen kilpailukieltonsa. Bonavena onnistui väistelemään useimmat Alin iskut ennen kuin Ali iski viimeisessä, viidennessätoista erässä hänet kolmesti lattiaan.
Hävittyään Alille Bonavena otteli ajoittain seuraavat viisi vuotta. Tappiot Floyd Pattersonille 1972 ja Ron Lylelle 1974 lopettivat nopeasti hänen kilpauransa. Helmikuussa 1976 Bonavena otteli viimeisen kerran urallaan Billy Joineria vastaan Renossa, Nevadassa. Hänen uransa saldo oli 58 voittoa, 9 tappiota ja 1 ratkaisematon.
Kuolema

Yöelämästä pitävä Bonavena jäi Renon kaupunkiin. Muutamaa kuukautta myöhemmin kuuluisan Mustang Ranch -nimisen bordellin vartija Willard R. Brymer ampui häntä tehokkaalla metsästyskiväärillä kerran rintaan. Bonavena kuoli ilmeisesti heti. Brymer tuomittiin 15 kuukaudeksi vankilaan pikaistuksissa tehdystä taposta.
Oscar Bonavena on haudattu synnyinkaupunkiinsa La Chacaritan hautausmaalle.
Aiheesta muualla

Bonavenan ammattilaisura – Boxrec
Bonevenan kuolinuutinen
Pellojärvi

| Pellojärvi |
| --- | --- |
Valtiot:  Suomi 
Paikkakunta:  Pello
Koordinaatit:  66°45′18″N, 24°01′01″E
Vesistöalue ja valuma-alueen tietoja
Päävesistöalue:  Tornionjoen vesistö
Laskujoki:  Jolmanpudas 
Järvinumero:  67.251.1.001 
Mittaustietoja
Pinnankorkeus:  78,9 m 
Rantaviiva:  27,9 km 
Pinta-ala:  3,89 km² 
Tilavuus:  0,00093 km³ 
Keskisyvyys:  0,29 m 
Suurin syvyys:  1,3 m 
 fiPellojärvi 
Pellojärvi on hyvin matala järvi Tornionjoen ja Pellon kuntakeskuksen tuntumassa. Jolmanpudas yhdistää sen Tornionjokeen. Pellojärven vedenpinta vaihtelee tuntuvasti joen vedenkorkeuden mukaisesti.
Pellojärvi ja siihen salmiyhteydessä oleva Säynäjäjärvi muodostavat 583 hehtaarin Natura 2000 -alueen Pellojärvi-Säynäjäjärvi. Alue kuuluu myös valtakunnalliseen lintuvesien suojeluohjelmaan. Linnusto on monipuolinen: alueelta on tavattu noin 200 lintulajia.
Pas de Calais

Pas de Calais voi viitata seuraaviin:
Pas de Calais, Doverinsalmen eli Calais'n salmen ranskankielinen nimi
Pas-de-Calais, Ranskan departementti no. 62 Englannin kanaalin rannalla
Nord-Pas de Calais, entinen Ranskan hallintoalue Belgian rajalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pas de Calais”, voi hakea sivunnimihaulla, laajalla sivunnimihaulla tai tekstihaulla.
Peter John Stevens

| Mitalit> Maa:  Slovenia.Miesten uinti.MM-kilpailut (lyhyt rata)  | Mitalit> Maa:  Slovenia.Miesten uinti.MM-kilpailut (lyhyt rata)  | Mitalit> Maa:  Slovenia.Miesten uinti.MM-kilpailut (lyhyt rata)  | Maa:  Slovenia> Miesten uinti. |
| --- | --- | --- | --- |
|  Hopeaa | Windsor 2016 | 50 m rintauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Hopeaa | Lontoo 2016 | 50 m rintauinti |  |
|  Pronssia | Glasgow 2018 | 50 m rintauinti |  |
| Välimeren kilpailut  | Välimeren kilpailut  | Välimeren kilpailut  |  |
|  Pronssia | Tarragona 2018 | 50 m rintauinti |  |
Peter John Stevens (s. 1. kesäkuuta 1995) on slovenialainen rintauinnin EM- ja MM-mitalisti. Hän edustaa PK Triglav Kranj -seuraa ja hänen valmentajansa on Luka Berdajs.
Stevens saavutti 50 metrin rintauinnissa vuonna 2013 nuorten maailmanmestaruuden Dubaissa ajalla 27,98 ja nuorten EM-hopeaa Poznańissa ajalla 28,06 sekä sijoittui viidenneksi Herningin lyhyen radan EM-kilpailuissa. Kazanin pitkän radan MM-kilpailuissa 2015 hän karsiutui saman matkan välierissä.
Stevens saavutti Lontoon pitkän radan EM-kilpailussa 2016 hopeaa 50 metrin rintauinnissa ajalla 27,09. Saman vuoden Windsorin lyhyen radan MM-kilpailuissa hän sijoittui 50 metrin rintauinnissa niin ikään toiseksi ajalla 25,85. Budapestin pitkän radan MM-kilpailuissa 2017 hän karsiutui saman matkan välierissä. Kööpenhaminan lyhyen radan EM-kilpailuissa hän oli 50 metrin rintauinnissa kuudes.
Stevens saavutti 50 metrin rintauinnissa 2018 pronssia sekä Tarragonan Välimeren kilpailuissa ajalla 27,32 että Glasgow'n pitkän EM-kilpailuissa ajalla 27,06. Seuraavan vuoden lyhyen radan EM-kilpailuissa Glasgw'ssa hän oli 50 metrin rintauinnissa kahdeksas.
Stevensin ennätys 50 metrin rintauinnissa on pitkällä radalla (50 m) 27,06 ja lyhyellä radalla (25 m) 25,85. 100 metrin rintauinnissa hänen ennätyksensä ovat pitkällä radalla 1.01,27 ja lyhyellä radalla 57,96.
Stevens on opiskellut liiketaloutta Tennesseen yliopistossa. Hänen isänsä on britti ja äitinsä slovenialainen.
Pedro Chappé

| Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Maa:   Kuuba> Miesten koripallo. |
| --- | --- | --- | --- |
|  Pronssia | München 1972 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Cali 1971 |  |  |
Pedro Chappé García (16. elokuuta 1945 – 15. toukokuuta 2003 Espanja) oli kuubalainen koripalloilija, koripallovalmentaja ja olympiamitalisti.
Chappé voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Méxicon 1968 ja Montréalin 1976 kesäolympialaisissa sekä vuosien 1970 ja 1974 MM-kilpailuissa. Valmentajana Chappé toimi muun muassa Kuuban maajoukkueen päävalmentajana Moskovan olympiaturnauksessa 1980.
Chappé kuoli infarktiin 57-vuotiaana vuonna 2003 Espanjassa, missä hän oli töissä.
Aiheesta muualla

Profiili FIBA Archive (englanniksi)
Kuuban joukkue – Kesäolympialaiset 1972
4 Domecq |
5 R. Herrera |
6 Roca |
7 Chappé |
8 Álvarez |
9 Cañizares |
10 Pérez |
11 Calderón |
12 T. Herrera |
13 Varona |
14 Urgellés |
15 Standard |
Valmentaja Ortega
Osuusliike Kansa

| Osuusliike Kansa |
| --- | --- |
 Osuusliike Kansan tunnus 1923.
Yritysmuoto:  edistysmielinen osuustoiminta
Perustettu:  1902
Lakkautettu:  1983
Kotipaikka:  Pori
Emoyhtiö:  OTK
Infobox OKVirheellinen NIMI-arvo: 
Osuusliike Kansa (v. 1902–1918 Porin Työväen Osuuskauppa, 1918–1922 Työväen Osuusliike Kansa ja 1980–1983 Osuusliike Sataseutu) oli vuosina 1902–1983 Satakunnassa toiminut osuusliike, joka kuului vasemmistolaiseen E-liikkeeseen. Kansan päätoimipaikka sijaitsi Porissa. Sen toiminta loppui vuonna 1983, jolloin eri puolilla Suomea toimineet osuusliikkeet sulautuivat Keskusosuusliike OTK:hon, ja niistä muodostettiin E-osuuskunta Eka.
Historia > Perustaminen ja ensimmäiset vuodet

Porin Työväen Osuuskauppaa ryhdyttiin puuhaamaan heti osuustoimintalain tultua voimaan syyskuussa 1901. Perustava kokous pidettiin Eetu Salinin johdolla Porin työväentalolla maaliskuussa 1902, ja liike aloitti toimintansa marraskuun alussa. Ensimmäiseksi johtajaksi palkattiin aikaisemmin puutavara-alalla vaikuttanut Toivo Rintala. PTO:n ensimmäinen liiketila sijaitsi vuokrakiinteistössä Nikolainkatu 4:ssä (nyk. Valtakatu). Vuonna 1905 liike perusti säästökassan jäsentensä talletuksia varten toisena osuusliikkeenä Suomessa. Kolme vuotta myöhemmin PTO osti päätoimipaikakseen Antinkatu 5:ssä sijaitsevan kiinteistön. Vuosikymmenen loppuun mennessä liike oli kasvanut maan kolmanneksi suurimmaksi osuusliikkeeksi Oulun Osuuskaupan ja Keski-Pohjanmaan Osuuskaupan jälkeen.
Vuosikymmenen vaihteessa PTO avasi uusia myymälöitä VI kaupunginosaan, Aittaluotoon sekä Reposaarelle, ja laajensi toimintaansa myös Porin maalaiskuntaan ja Ulvilaan Toejoelle, Uudellekoivistolle, Vähäraumalle ja Harjunpäähän. Toinen laajenemisvaihe käynnistyi 1913, jonka jälkeen uusia myymälöitä perustettiin Ahlaisiin, Merikarvialle, Kokemäelle ja Kankaanpäähän.
PTO kuului aluksi Rauman osuuskauppapiiriin. Osuuskauppaliikkeen jakautumisen aikana PTO ja yhdeksän muuta piirin osuusliikettä erosi SOK:sta ja muodosti Satakunnan Osuuskauppaliiton, joka liittyi 1916 perustettuun edistysmieliseen Kulutusosuuskuntien Keskusliittoon. Vuonna 1917 PTO oli mukana perustamassa Keskusosuusliike OTK:ta. Jakautumisen seurauksena Porin seudun porvarilliset osuustoimintamiehet perustivat Satakunnan Osuuskaupan samana keväänä.
Historia > Sotienvälinen aika

Vuonna 1918 Porin Työväen Osuuskauppa muutti nimensä Kansaksi. Se oli selvästi kilpailijakseen perustettua Satakunnan Osuuskauppaa suurempi aina sotavuosiin saakka. 1920-luvun lopulla Kansalla 30 toimipaikkaa, kun SO:lla niitä oli vain 15. Sotienvälisenä aikana liike oli myös Porin merkittävin elintarviketeollisuuden toimija. Kansan oma virvoitusjuomatehdas perustettiin 1919, mylly 1922, suurleipomo 1923 ja makkaratehdas 1925. Lisäksi Kansalla oli kalansuolaamoita ja -savustamoita, joita toimi muun muassa Merikarvian Krookassa ja Kasalassa. Vuonna 1927 avattiin myymälä vastavalmistuneeseen Porin kauppahalliin. Vuonna 1932 Kansaan sulautui Porin maalaiskunnan Kyläsaaressa toiminut Kyläsaaren Osuuskauppa. Sotavuosiin mennessä osuusliikkeiden välinen kilpailu tasoittui niin, että vuonna 1941 Kansalla oli 47 ja SO:lla 44 toimipaikkaa. Kansan säästökassa sen sijaan oli selvästi suurempi, sillä esimerkiksi vuonna 1945 talletuksia oli 18 miljoonaa markkaa kun Satakunnan Osuuskaupalla oli vain 4,7 miljoonaa.
Historia > Viimeiset vuosikymmenet

Sotavuosien jälkeen Kansalla oli 59 toimipaikkaa 12 kunnassa eri puolilla Satakuntaa. Se oli jäsenistöltään seitsemänneksi suurin OTK:n jäsen. 1940–1950-lukujen vaihteessa liikkeessä käytiin kommunistien ja sosialidemokraattien välinen valtataistelu, joka 1951 päättyi jälkimmäisten voittoon ja toimitusjohtaja Arvi Torven erottamiseen.[lähde? ]
Vuonna 1954 valmistui Kansan uusi päätoimipaikka Itäpuiston ja Antinkadun kulmaan. Kansankulmaksi nimetyn kuusikerroksisen rakennuksen suunnitteli OTK:n asunto-osaston arkkitehti Mauri Karhulahti. Sen kahdessa ensimmäisessä kerroksessa olivat myymälä-, toimisto- ja varastotilat sekä kaksi ravintolaa. Neljä ylintä kerrosta oli asuinhuoneistoina. Samana vuonna Kansaan sulautui Porin maalaiskunnan Pihlavassa toiminut Osuusliike Työnapu (ent. Pihlavan Työväen Osuuskauppa).
Sotien jälkeisinä vuosikymmeninä toiminta laajeni niin, että 1970-luvun alussa Kansalla oli noin 70 toimipistettä. Uudeksi pääliikkeeksi tuli vuonna 1974 Yrjönkadun varrella avattu Centrum-tavaratalo, jonka kiinteistössä toimii nykyään kauppakeskus IsoKarhu. Samana vuonna Kansa avasi Porissa myös maan ensimmäisen Cumulus-hotellin.
Vuonna 1980 Satakunnassa tehtiin laaja fuusio, kun Kansaan sulautettiin Osuusliike Suoja (Rauma), Osuusliike Kehä (Eura), Osuusliike Pohjankangas (Kankaanpää) ja Osuusliike Satarengas (Huittinen), joista muodostettiin Osuusliike Sataseutu. Sen toiminta loppui lokakuussa 1983, jolloin jäljellä olleet 39 paikallista edistysmielistä osuusliikettä ja OTK sulautuivat yhteen uudeksi E-osuuskunta Ekaksi.
Toimitusohtajia

Toivo Rintala (1902–1916)
Otto Peitsalo (1917–1918)
Toivo Rintala (1919–1945)
Arvi Torvi (1945–1951)
Kirjallisuutta

Heinivaara, Eino: Osuusliike Kansa r.l. 25 vuotta : katsaus Porin ja ympäristön työväen osuustoiminnallisen liikelaitoksen vaiheisiin.  Pori:  Osuusliike Kansa, 1927.
Heikkilä, Ensio: Porin työväen osuuskauppa : Osuusliike Kansa r.l. 1902–1952.  Pori:  Osuusliike Kansa, 1952.
Kansankulma vuonna 1955.
Porin Centrum-tavaratalo 1980.
Pas de deux

Grand pas de deux Pjotr Tšaikovskin säveltämässä klassisessa baletissa Pähkinänsärkijä.
Pas de deux, ’askeleet kahdelle’, on ranskankielinen balettitermi, jolla tarkoitetaan ballerinan ja hänen partnerinsa kaksintanssiosuutta balettiteoksessa.
Esityksen pääparin tanssima grand pas de deux alkaa adagiolla, jossa tanssin luonne on rauhallinen ja liike jatkuvan sulavaa. Miestanssija tukee siinä ballerinaa. Adagiota seuraa molempien tanssijoiden soolo-osuudet, variaatiot, joissa he esittelevät taitojaan yksintanssissa. Variaatioihin valitaan usein suurinta taituruutta osoittavat liikkeet.
Pas de deux’n päättää coda, jossa molemmat vielä esittelevät osaamistaan – useimmiten jotain vauhdikasta. Tällainen coda on esimerkiksi 32 fouettéta – ballerina tekee toistuvia piruetteja yhdistettynä jalan vauhdinottoliikkeeseen. Miehelle tyypillinen coda on kierros näyttämön ympäri jeté coupé -hypyillä ja lopuksi vaikkapa tour en l’air.
Pas de deux’ssä tarvitaan omanlaistaan balettitekniikkaa, ja usein sitä harjoitellaankin erillisillä pas de deux -tunneilla. Ballerinan tukeminen tasapainoissa ja pirueteissa sekä erilaiset nostot ovat tyypillisiä pas de deux -liikkeitä.
Pikilanka

Suutarin pikilankaa
Pikilanka on lankaa, jota suutarit käyttivät kenkänahkojen ompelussa.
Aiemmin käytettiin pellavasta tai hampusta tehtyä lankaa, myöhemmin myös puuvillalankaa. Lanka kyllästettiin piellä, joka suojasi sitä lahoamiselta ja tiivisti nahkaan naskalilla tehdyt reiät, joiden läpi lanka vedettiin. Perinteisesti langan päihin kiinnitettiin sianharjas auttamaan langan viemistä reiän läpi.
Pardubice

| Pardubice |
| --- | --- |
 Keskusaukio Vihreästä tornista nähtynä.
 lippu:  vaakuna
 Pardubice
 Koordinaatit: 50°02′19″N, 15°46′45″E 
Valtio:  Tšekki
Lääni:  Pardubice
Piirikunta:  Pardubice
Perustettu:  1300-luku
Hallinto:  
 – Pormestari:  Martin Charvát
Pinta-ala:  
 – Kokonaispinta-ala:  77,71 km²
Korkeus:  237 m
Väkiluku (2009):  89 892
Aikavyöhyke:  UTC+1
 – Kesäaika:  UTC+2
 
 http://www.pardubice.cz/ 
Infobox OKVirheellinen NIMI-arvo: 
Pardubice  kuuntele ääntämys (ohje) (saks. Pardubitz) on kaupunki Elbejoen varrella Pardubicen läänissä Tšekissä. Kaupungin asukasluku on 89 892 (2009). Pardubice sijaitsee 104 kilometriä itään Prahasta. Se on Pardubicen läänin keskus.
Pardubice on perustettu vuonna 1340, mutta siellä on sijainnut luostari jo 1200-luvun alkupuolella. Kaupungissa on edelleen laaja vanha kaupunki renessanssirakennuksineen ja entisöity keisarillinen linna.
Kaupungissa on kemianteollisuutta, mukaan lukien Synthesie Pardubice, joka tunnetaan Semtex-räjähteestään.
Kaupungin jääkiekkojoukkue HC Pardubice voitti Extraligan kaudella 2004–2005 ja on muun muassa Dominik Hašekin ja Milan Hejdukin kasvattajaseura.
Kesäkuussa 2024 Pardubicessa tapahtui junaonnettomuus, jossa kuoli neljä ihmistä.
Aiheesta muualla

Kuvia tai muita tiedostoja aiheesta Pardubice Wikimedia Commonsissa
Kaupungin sivut
Pardubicen yliopisto (Arkistoitu – Internet Archive)
Panzerfaust 3

Panzerfaust 3 harjoituskranaatilla
Panzerfaust 3 on saksalainen sinko. Aseen nimi on sama, kuin toisen maailmansodan aikana käytetyllä Panssarinyrkillä. Sinko on osittain kertakäyttöinen, eli laukaisu- ja tähtäinyksikkö otetaan talteen ampumisen jälkeen, mutta jokaista laukausta varten tarvitaan uusi kertakäyttöinen putki sisällä olevine kranaatteineen. Laukaisuyksikköön kuuluvat runko,  tähtäin sekä aukitaitettavat kahvat ja olkatuki.
Aseessa on vastamassaan perustuva heittopanos ja raketin varsinainen ajopanos syttyy turvallisen matkan päässä ampujasta.
Ase tuli Bundeswehrin käyttöön vuonna 1992 ja sitä valmistaa Dynamit Nobel Defence GmbH.
Laukausvaihtoehtoja

Pzf 3: ontelolataus
Pzf 3-ITx: kaksitoiminen ontelolataus aktiivipanssaria vastaan
Pzf 3 BKF (Bunkerfaust): seinänläpäisypanos, jossa esteen takana räjähtävä sirpalelaukaus
Pzf3 L: kevyempi 50 mm läpäisevä versio
Tekniset ominaisuudet

putken halkaisija 60 mm
kranaatin halkaisija 110 mm
kokonaispaino 12,6–14,3 kg, riippuen laukauksesta
ampumaetäisyys 300–600 m, riippuen laukauksesta
läpäisy 900 mm RHA (Pzf 3-IT600); 360 mm tiiliseinää (Pzf 3 BKF)
mekaaninen varmistin ja laukaisin
Aiheesta muualla

Valmistajan sivut
Pareidolia

Yleisesti käytetty esimerkki pareidoliasta on kasvot Marsin pinnalla.
Tarkempi kuva kasvoista Marsissa.
Pareidolia on kognitiivinen vinouma, jossa epämääräiset ja satunnaiset aistihavainnot muokkaantuvat yksilön mielessä selkeiksi ja merkityksellisiksi.
Tyypillisesti pareidolia-ilmiö koskee kasvojen näkemistä, mutta ei rajoitu siihen. Pareidolia koskee myös kuuloaistia.
Aiheesta muualla

Kuvia tai muita tiedostoja aiheesta Pareidolia Wikimedia Commonsissa
Pallosegmentti

Pallosegmentti on kappale, joka syntyy leikkaamalla pallo tasolla. Kuvassa b-säteinen kiekko erottaa ylemmän ja alemman pallosegmentin toisistaan.
Taso jakaa pallon kahteen kappaleeseen, joita kutsutaan pallosegmenteiksi. Pallosegmentin ulkopinnan nimi on kalotti. Pallon ”leikkaaminen veitsellä kahtia” synnyttää siis kaksi pallosegmenttiä, ja onton pallon vastaava leikkaaminen kahtia synnyttää kaksi kalottia.
Katkaistu pallosegmentti, jonka rajaavien kiekkojen säteet ovat  r_{1} ja  r_{2}. Kumpikin kiekko on pallon ja tason leikkaus.
Kaksi tasoa erottaa pallosta kappaleen, jonka nimitys on katkaistu pallosegmentti. Sen kummallekin puolelle jää yksi (katkaisematon) pallosegmentti. Katkaistun pallosegmentin ulkoreuna on nimeltään vyöhyke. Myös kalotti on siis vyöhyke, samoin kahden maapallon leveyspiirin välinen alue.
Tilavuus

Pallosegmentin tilavuus on
Katkaistun pallosegmentin tilavuus on
Pinta-ala

Kalotin tai muun vyöhykkeen pinta-ala on
Terminologiaa

Pallosegmentti on pallosta leikattu kolmiulotteinen kappale, ja kalotti ja muut vyöhykkeet käyriä kaksiulotteisia pintoja, osia pallon pinnasta.
Vastaavasti suoran kiekosta leikkaama alue on segmentti eli ympyräsegmentti.
Terminologiaa > Muita merkityksiä

Joskus ”pallosegmentillä” tarkoitetaan katkaistua pallosegmenttiä, ja joskus ”kalotilla” tarkoitetaan pallosegmenttiä.
Esimerkiksi englanniksi katkaistu pallosegmentti on yleensä spherical segment, ja sekä pallosegmenttiä että kalottia voidaan kutsua termillä spherical cap.
Aiheesta muualla

Weisstein, Eric W. zone[vanhentunut linkki]. MathWorld. (vyöhyke)
Papas

Papas tarkoittaa muun muassa seuraavia:
Sukunimi

Denis Papas (s. 1937), ranskalainen jalkapalloilija ja valmentaja
Irene Papas eli Eiríni Pappá (1926–2022), kreikkalainen näyttelijä
Muita

Papas, kajaanilainen urheiluseura
Kavo Papas eli Áraxos, niemi Kreikassa
Pápaksen laguuni, laguuni Kreikassa
The Mamas & the Papas, yhdysvaltalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Papas”, voi hakea sivunnimihaulla, laajalla sivunnimihaulla tai tekstihaulla.
Pierre de La Rue

Pierre de La Rue
Pierre de La Rue (1460–1518), alankomaalainen renessanssisäveltäjä, lienee ollut oikealta nimeltään Van der Straeten. La Rue oli aikalaisensa Josquin Desprezin tavoin taiturimainen säveltäjä ja kykeni säveltämään mm. neliäänisen Agnus Dein kirjoittamalla vain yhden äänen: muut äänet kehiteltiin suoraan siitä. Hän sävelsi myös muun muassa kuusiäänisen messun Ave sanctissima Maria, jossa on vain kolme kirjoitettua ääntä: kolme muuta ääntä olivat kaanoneita kirjoitetuista osuuksista. La Ruen mestariteos on kuitenkin Missa pro defunctis (eli requiem), jonka sävelala on huomattavan matala ja vaikutelma tumman juhlava. Monet La Ruen teokset ovat luonteeltaan melankolisia.
Pierre de Meuron

Pierre de Meuron (s. 8. toukokuuta 1950) on sveitsiläinen arkkitehti. Hän valmistui arkkitehdiksi Zürichin teknillisestä yliopistosta ETH Zürichistä vuonna 1975.
Vuodesta 1978 lähtien Meuron on työskennellyt yhdessä Jacques Herzogin kanssa perustamassaan arkkitehtitoimistossa Herzog & de Meuron. Vuonna 2001 Meuron ja Jacques Herzog saivat yhdessä arvostetun Pritzker-palkinnon.